b'\n_START_ARTICLE_\nPsi brez\xc4\x8dasja\n_START_SECTION_\nSinopsis\n_START_PARAGRAPH_\nRok Osterberg se po ve\xc4\x8dletni odsotnosti iz tujine vrne v doma\xc4\x8de mesto, da bi raziskal hladnokrven umor svojega mlaj\xc5\xa1ega brata. Ta se naj bi med njegovo odsotnostjo vpletel v ne\xc4\x8dedne kriminalne posle, zato njegova smrt nikogar pretirano ne zanima. Nekaj zanimanja poka\xc5\xbee le star dru\xc5\xbeinski prijatelj in\xc5\xa1pektor Kramer, a policija pri preiskavi vseeno naleti na slepo ulico. Rok se zato odlo\xc4\x8di, da bo sam poiskal storilca. Soo\xc4\x8di se z ljudmi iz svoje preteklosti: s prijateljem Aldom, ki je skupaj z njegovim bratom opravljal posle za \xc5\xa1efa lokalnega podzemlja \xc4\x90anga, ter s svojo biv\xc5\xa1o ljubeznijo Katarino, ki se je poro\xc4\x8dila s kandidatom na prihajajo\xc4\x8dih \xc5\xbeupanskih volitvah in sinom najvplivnej\xc5\xa1ega \xc4\x8dloveka v mestu. Med raziskovanjem \xc5\xbeivljenja svojega brata se vplete v igro za mo\xc4\x8d, ki jo bijejo vplivna politi\xc4\x8dna dru\xc5\xbeina, lokalna mafijska zdru\xc5\xbeba in policija. Pri lovljenju ob\xc4\x8dutljivega ravnote\xc5\xbeja mu pomaga ambiciozni in\xc5\xa1pektor Polak, ki pa, kot se izka\xc5\xbee, v prvi vrsti pazi na svoje lastne interese.\n_START_SECTION_\nNagrade\n_START_PARAGRAPH_\nNagrada Zdru\xc5\xbeenja slovenskih filmskih kritikov na 18. Festivalu slovenskega filma.'